นายกฯสั่งประเมินผลกระทบย่านราชประสงค์
อภิสิทธิ์ สั่งประเมินผลกระทบจากการชุมนุมคนเสื้อแดง หาทางช่วยเหลือผู้ประกอบการ&nbsp; ภาคเอกชนค้านยุบสภา
19 เม.ย. 2553

อภิสิทธิ์ สั่งประเมินผลกระทบจากการชุมนุมคนเสื้อแดง หาทางช่วยเหลือผู้ประกอบการ  ภาคเอกชนค้านยุบสภา
นายอภิสิทธิ์ เวชชาชีวะ นายกรัฐมนตรี ได้สั่งหน่วยงานที่เกี่ยวข้องประเมินผลกระทบทุกด้านที่เกิดจากการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ (นปช.)นอกจากนี้ ยังเร่งหาแนวทางช่วยเหลือผู้ประกอบการและลูกจ้างที่ได้รับผลกระทบจากกรณีดังกล่าวด้วย โดยเฉพาะในบริเวณแยกราชประสงค์
ขณะที่ภาคเอกชนเสนอความเห็นผ่านที่ประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.)วันนี้ โดยไม่เห็นด้วยที่จะมีการเปลี่ยนรัฐบาล หรือยุบสภาในขณะนี้  ส่วนผลกระทบจากการชุมนุมของกลุ่มคนเสื้อแดงนั้นหากยืดเยื้อ 1 เดือนจะส่งผลให้ผลิตภัณฑ์มวลรวมในประเทศ (จีดีพี) ลดลงราว 0.2% แต่หากยืดเยื้อไปถึง 3 เดือนจะกระทบจีดีพีลดลง 0.5%